SaS: Český premiér nemôže zastupovať Slovensko na summite EÚ
6. 3. 2016 21:13
Strana SaS považuje za neprijateľné, aby na pondelkovom summite EÚ zastupoval Slovensko český premiér Bohuslav Sobotka. Na summite EÚ sa majú prijať zásadné rozhodnutia ohľadom migračnej krízy vrátane dohody s Tureckom. Slovensko preto na kľúčovom stretnutí lídrov EÚ musí zastupovať predseda vlády, hoci dosluhujúci.
"Získanie poverenia na zostavenie vlády od prezidenta nepovažujeme za legitímny dôvod absencie slovenskej delegácie na summite. Zo strany Roberta Fica je to len zbabelosť, snaha vyhnúť sa zodpovednosti za riešenie migračnej krízy na európskej úrovni," hovorí predseda strany Sloboda a Solidarita Richard Sulík.